# Personālais dators VAIO Tap 11SVT1122

## Kā rīkoties, ja VAIO datoru nevar pievienot bezvadu WAN?

- Pārliecinieties, ka akumulators ir uzlādēts.

- Pārbaudiet, vai micro SIM kartei ir iespējoti 3G vai LTE dati un vai to ir aktivizējis jūsu telekomunikāciju operators. Ievietojot micro SIM karti, ievērojiet tēmā Micro SIM kartes ievietošana (ar bezvadu WAN aprīkotiem modeļiem) minētos norādījumus.

- Pārbaudiet, vai jūsu reģionā ir pietiekams mobilā tīkla pārklājums. Lai saņemtu detalizētāku informāciju par uztveršanas zonu jūsu atrašanās vietā, konsultējieties ar operatoru.

- Pārliecinieties, ka ekrānā Datora iestatījumi atrodamajai opcijai Lidmašīnas režīms ir izvēlēts iestatījums Izslēgt.

- Pārliecinieties, ka ekrānā Datora iestatījumi atrodamajam iestatījumam Mobilie platjoslas sakari ir izvēlēts statuss Ieslēgt.

- Pārbaudiet, vai jūsu savienojumu pārvaldnieka lietojumprogrammā ir pareizi konfigurēts piekļuves punkta nosaukums (APN). Ja nē, sazinieties ar savu tālruņa operatoru, lai saņemtu pareizu APN, ko izmantot. Skatiet palīdzības failu, kas iekļauts lietojumprogrammas komplektācijā.

- Pārbaudiet, vai jūsu savienojumu pārvaldnieka lietojumprogramma ir sekmīgi uztvērusi bezvadu WAN (WWAN) modemu. Bezvadu WAN modema atpazīšana lietojumprogrammai var aizņemt kādu laiku.

#### Padoms

- Vairāk informācijas par bezvadu WAN funkciju skatiet VAIO atbalsta tīmekļa vietnē.

Uz lapas sākumu